ఒక చిన్న హాస్య సన్నివేశం ఇవ్వు మరియు దాని యొక్క శీర్షిక నాగాస్త్రం ఉండే లాగా ఇవ్వు.
శీర్షిక: 'నాగాస్త్రం' 

 వైశంపాయనుడు గారు ఇంటిమీద మొదటి అంతస్తు వేస్తున్నాడు. అడ్డు వస్తున్నాయని పక్కింటి మునగచెట్టు కొమ్మల్ని నరికించాడు.  యాత్రల నుంచి తిరిగి వ చ్చిన పక్కింటి గోకర్ణం గారు తన చెట్టు బోడిగా అయిపోయి వుండడం చూసి, అగ్గి మీద గుగ్గిలం అయిపోయాడు. పక్కింటివాడు పై అంతస్తు వేస్తూ వుంటే ఎంత మండిపోతుందో అంతా మండిందాయనకి. వైశంపాయనుడు గారు పరిస్థితి వివరించే ప్రయత్నం చేశాడు. వినకపోయేసరికి, పక్కింటి మీదే వాలే కొమ్మలపై ఆ ఇంటి వాడికి హక్కుంటుందని ‘లా పాయింటు’ వదిలాడు.  దాంతో గోకర్ణం డిఫెన్స్లో పడి పోయాడు. ఉక్రోషానికి తిక్క తోడైంది. ‘‘అదేం కుదరదు నా కొమ్మలు, మునక్కాయలూ నాకు తెచ్చివ్వాల్సిందే’’ అంటూ రాంగ్ రూట్లో వచ్చేశాడు.  అంతా ఓపిగ్గా విన్న వైశంపాయనుడు గారి ధర్మపత్ని సుబ్బాయమ్మ గారు ముందు కొచ్చింది. ‘‘అంతేకదా అన్నయ్యగారూ మీ కొమ్మలూ, కాయలూ తెచ్చిచ్చేస్తాం గానీ, మొన్న మా పెరట్లోంచి మీ ఇంటివైపు పాము వచ్చిందని చంపేశారు కదా. ముందు మా పాముని మాకు తెచ్చివ్వండి. మేమెంతో అల్లారుముద్దుగా పెంచుకున్న పామది!’’ అంది సవినయంగా.  గోకర్ణంగారు సైలెంట్ అయిపోయారు